Летище „Адолфо Суарес“ – Мадрид Барахас

Летище „Адолфо Суарес“ – Мадрид Барахас (на испански: Aeropuerto Adolfo Suárez Madrid-Barajas) или Мадрид – Барахас (Aeropuerto Madrid-Barajas), наричано (от хора извън страната) само Барахас, е главното международно летище, което обслужва Мадрид, столицата на Испания. Разположено е в източния градски район Бара́хас, в съседство с крайните застроени площи на столицата. Открито е през 1928 г. Нарежда се сред най-големите авиационни центрове в Европа. „Барахас“ служи за входен пункт за Пиренейския полуостров от останалата част на Европа и света, и е ключова връзка между Европа и Латинска Америка. През 2007 г. повече от 52 милиона пътници са използвали „Барахас“. Това нарежда летището на 10-о място сред най-натоварените в света и на 4-то място сред най-натоварените европейски. Летището има 4 терминала Т1-авиокомпании,членки на Skyteam и Star Alliance:Delta Airlines,United Airlines,IberoJet,AeroMexico,Aegean,Lufthansa,Korean Airlines,Turkish Airlines,някои полети на Ryanair,Wizzair,EasyJet,Air Europa и др. T2-нискобюджетни като Ryanair,Wizzair,EasyJet и др. Т3-Air Europa T4 и Т4S- авиокомпании от алианса Oneworld:Iberia,Qatar Airways,British Airways,American Airlines,Emirates,Etihad Airways,World2Fly,Bulgaria Air,Finnair,EL AL и др. История XX век Летището е построено през 1927 година, но полети от национален и международен план се изпълняват от 22 април 1931 година. Построен е малък терминал с капацитет 30 000 пътници на година. Първият полет свързва Мадрид и Барселона на компанията Lineas Aéreas Postales Españolas (LAPE). В следващите години летището започва да свързва страната с други европейски и африкански държави. В края на 40-те години летището разполага с 3 писти, от които сега нито една не съществува, а също и са открити полети до Филипините и Латинска Америка. Преживява разцвет през 1950-те години. Обслужва повече 500 хиляди пътници, разполага с 5 писти и полети до Ню Йорк. Националният терминал (сега Т2) започва да се конструира през 1954 година и е открит след малко повече от година. През 1957 година аеропортът е отличен като първокласно международно летище. През 1970-те години големи машини започват да кацат на летището, трафикът нараства заради голямата туристическа експанзия. На летището започва да каца Боинг 747, започва строеж на нов международен терминал (сега Т1). Всекидневни полети от Мадрид до Барселона са пуснати, изпълняващи се по няколко пъти на ден на националния авиопревозвач Iberia. Заради Световното първенство по футбол (1982) се налагат огромни промени в летището, като уголемяване и модернизиране на терминалите. 90-те години разширяването продължава. Построен е карго-терминал, а контролната кула е реновирана. През 1998 година е открита нова контролна кула, висока 71 метра. Същата година ноември месец новата писта 18R-36L започва да функционира, заменяйки старата 18 – 36. Дълга е 4400 метра, една от най-дългата в Европа. От 2000 година е построен 4-тия терминал, както и 2 нови писти. XXI век Новите терминали и пистите са завършени. През 2007 година летището е обслужило 52 милиона пътници. То печели наградата „Най-добро летище“ през 2008 година. През 2010 година испанското правителство решава да даде летището на концесия за срок от 40 години. През 2012 година двете писти 15/33 са преименувани на 14R/32L (най-дългата) и 14L/32R (най-късата). На 1 август 2015 година каца първият А380, свързващ Дубай с Мадрид на Emirates. След смъртта на Адолфо Суарес (първият министър-председател на Испания) един от министрите съобщава, че летището ще бъде преименувано на „Адолфо Суарес летище Мадрид – Барахас“. Дестинации Информацията е актуална към февруари 2020 г. Терминал Т1 Терминал Т2 Терминал Т1-3 Терминал Т4 Завършен е през 2006 година. Проектиран е от Ричард Роджърс и Антонио Ламела, строителството е ръководено от Луис Видал. Построен е от испанската компания Ferrovial. Терминалът е сред най-големите в света – заема площ от 760 000 м². Състои се от основен комплекс (Т4) и сателитен (Т4S). Статистика Общи данни Главни линии Източници Външни препратки Официален сайт ((en)) Архитектурен сайт на новия Терминал 4 Архив на оригинала от 2013-01-21 в Wayback Machine..